WHAUP รับอานิสงส์ราคาน้ำขึ้น – ยอดขายพุ่ง
คุณค่าบริษัท สืบเนื่องจากประเทศไทยเข้าสู่ภาวะ “ลานีญา” …
4 เม.ย. 2564

คุณค่าบริษัท
สืบเนื่องจากประเทศไทยเข้าสู่ภาวะ “ลานีญา” ระดับกลางมาตั้งแต่ปลายปี 2563 ที่ผ่านมา โดยองค์การบริหารมหาสมุทรและชั้นบรรยากาศแห่งชาติ (NOAA) คาดว่าความเป็นไปได้ 40-50% ของภาวะลานีญาจนกระทั่งปลายไตรมาส 4/2564 ซึ่งจะหนุนปริมาณน้ำฝนที่สูงกว่าค่าเฉลี่ยในประเทศไทยในปีนี้
ผลตามมาคือทางกรมอุตุนิยมวิทยาของไทยคาดปริมาณน้ำฝนที่สูงกว่าระดับค่าเฉลี่ย 20% เป็นอย่างน้อยในอีกสองเดือนข้างหน้า
ประกอบกับลูกค้าใหม่ที่เป็นผู้ใช้น้ำปริมาณมาก 3 ราย อย่างโรงงานปิโตรเคมี, โรงไฟฟ้า IPP และโรงงานผลิตยางรถยนต์ ส่งผลให้ประมาณการว่ายอดขายน้ำเติบโต 30% สู่ระดับ 124 ล้านลบ.ม.ในปีนี้ และมีโอกาสเพิ่มขึ้นอีก 7% ในปีหน้า
อย่างไรก็ตาม เมื่อวันที่ 1 ม.ค. 2564 ที่ผ่านมา การนิคมอุตสาหกรรมแห่งประเทศไทยได้อนุมัติให้นิคมฯ ปรับเพิ่มราคาขายน้ำขึ้น แต่ก็ได้ไม่เกิน 4.6%
ผลดังกล่าวทำให้ บล.กรุงศรี คาดว่า บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP มีโอกาสปรับราคาขายน้ำดิบขึ้น 4.6% ขณะเดียวกันน้ำอุตสาหกรรมในปีนี้ 3.5% และตั้งสมมติฐานว่าราคาน้ำจะเพิ่มขึ้น 1% ต่อปีหลังจากนี้ไป
ทั้งนี้ ทำให้มีการปรับประมาณการกำไรสุทธิขึ้น 3% ต่อปี สำหรับปี 2564 อยู่ที่ 1,200 พันล้านบาท และสำหรับปี 2565 อยู่ที่ 1,400 ล้านบาท
นอกจากนี้ WHAUP ยังมีปัจจัยกระตุ้นราคาในระยะสั้น โดยมีดีล M&amp;A ที่อยู่ระหว่างการดำเนินการหลายดีลในเวียดนาม ซึ่งรวมถึงโซลาร์ฟาร์มที่อยู่ระหว่างการพัฒนาสามโครงการ และโครงการน้ำที่พัฒนาแล้วและที่ยังไม่พัฒนาสองโครงการ
อีกทั้ง WHAUP ทางมติที่ประชุมอนุมัติให้มีการจ่ายเงินปันผลประจำปี 2563 โดยในงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 และกำไรสะสม โดยมีเงินปันผลในอัตราหุ้นละ 0.16 บาท คิดเป็นอัตราผลตอบแทน 3.6% ซึ่งจะขึ้นเครื่องหมาย XD วันที่ 27 เม.ย. 2654 และวันที่จ่ายปันผลวันที่ 18 พ.ค. 2564
ด้วยปัจจัยข้างต้นทำให้ยังคงแนะนำ “ซื้อ” และมีการปรับราคาเป้าหมายเป็น 5.20 บาทต่อหุ้น
…
ผู้ถือหุ้นรายใหญ่
รายชื่อกรรมการ